Document ID: 31995R2569

ΚΑΝΟΝΙΣΜΟΣ (ΕΚ) αριθ. 2569/95 ΤΗΣ ΕΠΙΤΡΟΠΗΣ της 31ης Οκτωβρίου 1995 που συμπληρώνει τον κανονισμό (ΕΟΚ) αριθ. 2385/91 όσον αφορά τις γεωγραφικές ζώνες της Αυστρίας όπου οι παραγωγοί προβείου κρέατος που μετακινούν εποχιακά τα ποίμνιά τους θεωρούνται ως παραγωγοί σε μειονεκτικές περιοχές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 265/95 (2), και ιδίως το άρθρο 5 παράγραφος 9,
τον κανονισμό (ΕΟΚ) αριθ. 3493/90 του Συμβουλίου της 27ης Νοεμβρίου 1990 για τον καθορισμό των γενικών κανόνων σχετικά με τη χορήγηση της πριμοδότησης στους παραγωγούς προβείου και αιγείου κρέατος (3), όπως τροποποιήθηκε τελευταία από τον κανονισμό (ΕΚ) αριθ. 233/94 (4), και ιδίως το άρθρο 1 και το άρθρο 2 παράγραφος 4,
Εκτιμώντας:
ότι ο κανονισμός (ΕΟΚ) αριθ. 3493/90 προβλέπει τους όρους με τους οποίους οι κάτοχοι εκμεταλλεύσεων οι οποίοι μετακινούν εποχιακά τα ποίμνιά τους θεωρούνται ως παραγωγοί σε μειονεκτική περιοχή 7 ότι ο εν λόγω κανονισμός προβλέπει ειδικότερα, ότι για το σκοπό αυτό λαμβάνονται υπόψη μόνο οι κάτοχοι εκμεταλλεύσεων οι οποίοι κατά την διάρκεια 90 τουλάχιστον συνεχών ημερών, στις ζώνες που ορίζονται από το άρθρο 3 παράγραφοι 3, 4 και 5 της οδηγίας 75/268/ΕΟΚ του Συμβουλίου (5), όπως τροποποιήθηκε τελευταία από την οδηγία 82/786/ΕΟΚ (6), βόσκουν 90 % τουλάχιστον των ζώων για τα οποία ζητούν την πριμοδότηση και των οποίων η εκμετάλλευση βρίσκεται σε γεωγραφικές περιοχές που πρέπει να καθοριστούν σύμφωνα με ορισμένα κριτήρια και βάσει της διαδικασίας που προβλέπεται στο άρθρο 30 του κανονισμού (ΕΟΚ) αριθ. 3013/89 7 ότι, με τον κανονισμό (ΕΟΚ) αριθ. 2385/91 της Επιτροπής της 6ης Αυγούστου 1991 περί λεπτομερών κανόνων για ορισμένες ειδικές περιπτώσεις όσον αφορά τον καθορισμό των παραγωγών και των ομάδων παραγωγών στον τομέα του προβείου και αιγείου κρέατος (7), όπως τροποποιήθηκε τελευταία από τον κανονισμό (ΕΚ) αριθ. 826/94 (8), έχει καθοριστεί ο κατάλογος αυτών των γεωγραφικών περιοχών 7 ότι, μετά την προσχώρηση της Αυστρίας, ο κατάλογος αυτός πρέπει να συμπληρωθεί, δεδομένου ότι σε αυτό το κράτος μέλος διαπιστώθηκε ότι καλώς καθορισμένες γεωγραφικές περιοχές πληρούν τα προβλεπόμενα κριτήρια 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2385/91 τροποποιείται ως εξής:
1. Στο άρθρο 3 παράγραφος 2 προστίθεται το ακόλουθο νέο εδάφιο:
«Κατά παρέκκλιση από το άρθρο 1 του κανονισμού (ΕΟΚ) αριθ. 2700/93 και όσον αφορά τις αιτήσεις για την περίοδο εμπορίας 1995, τα έγγραφα που περιλαμβάνουν ενδείξεις καθώς και τα έγγραφα που αναφέρονται στην παράγραφο 3 διαβιβάζονται από τους κατόχους εκμεταλλεύσεων που βρίσκονται στην Αυστρία το αργότερο στις 30 Νοεμβρίου 1995.».
2. Στο άρθρο 3 παράγραφος 3, μεταξύ του πρώτου και του δευτέρου εδαφίου παρεμβάλλεται το ακόλουθο νέο εδάφιο:
«Ωστόσο, για τις περιόδους εμπορίας 1995 και 1996 και για την Αυστρία, η βεβαίωση ότι κατά τη διάρκεια των δύο προηγούμενων περιόδων έγινε εποχιακή μετακίνηση των ποιμνίων μπορεί να αντικατασταθεί από έγγραφα που βεβαιώνουν ότι η εποχιακή μετακίνηση των ποιμνίων έγινε κατά την περίοδο εμπορίας 1995.».
3. Στο παράρτημα, προστίθεται το ακόλουθο κείμενο:
«VI. ΑΥΣΤΡΙΑ
Ζώνες μη μειονοτικές των "Gemeinde" ή "Gemeindeteile" των ακολούθων "Bezirke":
Bundesland Vorarlberg:
Feldkirch
Dornbirn
Bregenz
Bundesland Kδrnten:
Klagenfurt
Klagenfurt-Land
Wolfsberg
Bundesland Salzburg:
Salzburg
Salzburg-Umgebung
Bundesland Steiermark:
Graz
Graz-Umgebung
Leibnitz
Radkersburg
Weiz
Feldbach
Fόrstenfeld
Hartberg
Bundesland Oberφsterreich:
Braunau am Inn
Ried im Innkreis
Schδrding
Vφcklabruck
Grieskirchen
Eferding
Wels-Land
Gmunden
Urfahr-Umgebung
Kirchdorf an der Krems
Steyr-Land
Linz und Perg
Bundesland Niederφsterreich:
Amstetten
Melk
Scheibbs
St. Pφlten-Land
Wien-Umgebung
Krems an der Donau
Krems-Land
Horn
Mφdling
Baden
Neunkirchen
Wiener Neustadt-Land
Bundesland Burgenland:
Neusiedl am See
Eisenstadt-Land
Mattersburg
Oberpullendorf
Oberwart
Gόssing».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αρχή της περιόδου εμπορίας 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Οκτωβρίου 1995.

Labels: 18
17
6